Pontta pohjoisen superviljasta

Kaurassa on vain vähän rasvaa, mutta sitäkin enemmän hyviä ravintokuituja ja luontaista proteiinia. Puhtikaura on luonnollisempi ja maukkaampi vaihtoehto prosessoidulle proteiinipatukalle. Kokeile vaikka miksattuna suomalaisiin supermarjoihin - mustikoihin, vadelmiin, tyrneihin... Maun ja tarpeen mukaan voit lisätä nesteeksi vettä, maitoa, mantelijuomaa tai muuta suosimaasi nestettä. Makuja ja ravinnevariaatiota saat pellavarouheesta tai lisäproteiineista.

Prosessoidut viljat aiheuttavat yhä useammalle ikäviä vatsaoireita. Puhdas kaura saattaakin olla mieluisampaa täytettä oikuttelevalle vatsalle. Puhtikaura on niin superhienoksi jauhettua, että se sitoo nestettä erityisen hyvin. Kauran sisältämän ravintokuidun, beetaglukaanin nauttiminen alentaa tutkitusti kolesterolia, mikä taas vähentää riskiä sairastua sydän- ja verisuonitauteihin.